b'\n_START_ARTICLE_\nTizer\n_START_PARAGRAPH_\nTizer on punaisenv\xc3\xa4rist\xc3\xa4 Isossa-Britanniassa myyt\xc3\xa4v\xc3\xa4\xc3\xa4 virvoitusjuomaa. Juoman nimen alkuper\xc3\xa4 on l\xc3\xa4ht\xc3\xb6isin lausekkeesta "Tizer the Appetizer". Sen julkaisi Fred Pickup Manchesteriss\xc3\xa4 vuonna 1924, jolloin se tunnettiin nimell\xc3\xa4 "Pickup\'s Appetizer". Pickupin toiminnan loppumisen j\xc3\xa4lkeen sen omisti Armour Trust, joka kuitenkin myi sen vuonna 1972 A.G Barr plc:lle 2,5 miljoonalla punnalla. Barrin muiden kuuluisten juomien, kuten Irn-Brun, rinnalla Tizerin tarkkaa resepti\xc3\xa4 ei ole julkistettu, mutta ainesosaluettelo ja ravitsemukselliset tiedot annetaan tuotteen pakkauksessa. 1990-luvun lopulla Tizer teki p\xc3\xa4\xc3\xa4t\xc3\xb6ksen alkaa myym\xc3\xa4\xc3\xa4n muun makuisia versioita Tizer-juomasta, kuten "Purple"- ja "Green"-versioita. Vuosina 1996-2007 Tizerin tekstin tyyli oli T!zer._NEWLINE_Vuonna 2007 Tizerin sloganiksi vaihtui "Original Great Taste" ja Tizerin reseptitietolaatikon tekstim\xc3\xa4\xc3\xa4r\xc3\xa4\xc3\xa4 v\xc3\xa4hennettiin. Tizerin pakkauksille tuli my\xc3\xb6s k\xc3\xa4ytt\xc3\xb6\xc3\xb6n klassisentyylinen ulkon\xc3\xa4k\xc3\xb6 ilman "Ed The Head" -hahmoa. Lukuisista juomaan kohdistuneista muutoksista huolimatta resepti kuitenkin palautettiin vanhaan muotoon vuonna 2009, jolloin oikea hedelm\xc3\xa4mehu poistettiin ja luontaiset aromit, luonnolliset v\xc3\xa4rit ja makeutusaineet palautettiin takaisin. Tizer entis\xc3\xb6itiin vuonna 2011 uudella logolla ja sloganilla "The Great British Pop"._NEWLINE_Tizer sponsoroi Traumatizer-nimist\xc3\xa4 vuoristorataa Southportissa. Vuoristorata suljettiin vuonna 2006 muun huvipuiston kanssa ja sijoitettiin Blackpooliin, jossa se tunnetaan nimell\xc3\xa4 Infusion.'